text: Úrslit frá yvirlitstrolingunum í summar
text: #000001
text: Jan Ziskasen er farin frá sum samtaksstjóri í Føroya Tele, og William Joensen, fíggjarstjóri, tekur fyribils við stjórastarvinum. Nevndin í Føroya Tele ynskir at seta út í kortið av nýggjum, og tí verður ein menningartilgongd sett í verk í samtakinum.
text: #000003
text: Stong Havstovuna og opna Bankan
text: #000005
text: 24FO.NEWS > Fólk og Frítíð > Ferðavinnuætlan løgd fram fyri býráðnum
text: #000006
text: Ferðavinnuætlan løgd fram fyri býráðnum
text: #000007
text: Mánakvøldið 28. november varð ferðavinnuætlanin fyri Sunda kommunu løgd fram fyri býráðnum. Ætlanin varpar ljós á tíggju høvuðsøki, sum mælt verður til, at kommunan raðfestir komandi árini.
text: #000008
text: Sunda kommuna hevur seinastu árini upplivað ein stóran ferðafólkavøkstur. Saksun, Gjógv og Tjørnuvík eru millum best umtóktu ferðamálini í Føroyum, og draga at sær bæði útlendsk og føroysk vitjandi. Økta talið av útlendskum ferðafólki merkist og leggur stórt trýst á undirstøðukervið og setur krøv til nýggjar hentleikar. Tá flestu ferðafólkini leita sær til somu bygdirnar, er eisini vandi fyri at hesar verða ovbyrjaðar. Tí er umráðandi at skapa karmar, soleiðis at ferðavinnan kann mennast ábyrgdarfult og burðardygt við neyðugu fyrilitinum fyri fólki og náttúru.
text: #000009
text: Í tí sambandi gjørdi kommunan fyrr í ár avtalu við uttanhýsis ráðgeva, um at standa fyri arbeiðinum at gera eina ferðavinnuætlan fyri økið. Nýggja ferðavinnuætlanin byggir á ferðavinnupolitikkin hjá Sunda kommunu fyri 2018 – 2028 og fevnir um tíðarskeiðið 2022 – 2026. Kjarnin í ætlanini er eins og áður at tryggja góða javnvág millum búgvandi og vitjandi, og at ferðavinnan skal kasta av sær til lokalsamfelagið.
text: #000010
text: Í tilgongdini at gera ferðavinnuætlanina hevur stórur dentur verið lagdur á, at hoyra allar viðkomandi partar, og fáa so breitt grundalag sum gjørligt at byggja ætlanina á. Umframt samrøður við útvaldar persónar, harímillum festarar, fólk, sum fáast við ferðavinnu, og onnur vinnurekandi, hava borgarnir havt høvi at skriva inn umvegis heimasíðuna hjá kommununi, og sagt sína hugsan um ferðavinnuna.
text: #000011
text: Í ferðavinnuætlanini, sum nú er løgd fyri býráðið, er ein røð av uppskotum um átøk, sum hava til endamáls at styrkja ferðavinnuna í økinum og tryggja, at borgarin trívist við ferðavinnuni. Størsti denturin er lagdur á bygdirnar, sum verða mest ávirkaðar av ferðafólkum, men allar bygdirnar verða viðgjørdar og nýggir møguleikar verða eyðmerktir.
text: #000012
text: Nøkur átøk eru einføld at seta í verk, og kunna muna her og nú. Onnur eru meira fíggjar- og orkukrevjandi og krevja langtíðarsamstarv við aðrar partar. Umframt tilmælið um ítøkilig átøk verður eisini mælt til, at kommunan viðger meira yvirskipaðar spurningar. Eitt nú, hvussu nógv ferðafólk bygdirnar tola í longdini, um mark skal setast fyri, hvussu nógvir bilar kunnu vera á vegunum ella í bygdunum í senn, hvussu stórir bussarnir kunnu vera, sum fara í tættbygdu bygdirnar o.s.fr.
text: #000013
text: Ferðavinnuætlanin fyri Sunda kommunu er at finna her
text: #000014
text: Nú ferðavinnuætlanin er handað, skal hon viðgerast í viðkomandi nevndum og síðani í býráðnum, ið avgerð hvørji átøk skulu fremjast, nær og hvussu nógvur peningur skal játtast til átøkini.
text: #000015
text: Frá New York til Vágar
text: #000016
text: Ítróttahallir í Tórshavnar kommunu longur opið
text: #000017